stanford-oval/wikipedia huggingface dataset:
ג'ניה ברקמן
קריירה

ברקמן התחיל לשחק כדורגל כאשר בגיל 9 הצטרף לקבוצת הילדים של הפועל נוף הגליל, ושיחק בכל קבוצות הגיל של המועדון. ב-1 בנובמבר 2010 ברקמן ערך את הופעת הבכורה שלו בקבוצה הבוגרת בתיקו 2-2 נגד מכבי באר שבע. ב-27 באוגוסט 2012 ברקמן הבקיע את שער הבכורה שלו בקבוצה בניצחון 2-3 נגד בית"ר תל אביב רמלה.
ביולי 2018 ברקמן חתם בהפועל כפר סבא. בעונתו הראשונה במועדון, ברקמן היה שותף לעלייה של כפר סבא לליגת העל ואף המשיך לשחק בקבוצה גם בעונתה הראשונה בליגת העל.
ב-23 ביולי 2020 ברקמן חזר לנוף הגליל ובסיום עונתו הראשונה במועדון רשם עלייה שנייה בקריירה לליגת העל.
תארים

ליגה לאומית: 2018/2019
ליגה לאומית: 2020/2021
הערות שוליים

↑  ברקמן, באתר ההתאחדות לכדורגל בישראל
↑  קובי פורטל, ג'ניה ברקמן חתם בהפועל כפר סבא, באתר דאבל פס, 8 ביולי 2018
↑  ג'ניה ברקמן חתם בהפועל נוף הגליל: "אין כמו בבית", באתר וואלה, 23 ביולי 2020
תפוז אנשים

| --- | --- |

 נתונים כלליים
 מייסדים:  עופר גיסין, שי גיסין
 תקופת הפעילות:  1996–הווה (כ־29 שנים)
 מיקום המטה:  רמת גן 
 משרד ראשי:  רח' יד חרוצים 12, תל אביב, ישראל ישראל
 ענפי תעשייה:  מדיה חברתית 
 מוצרים עיקריים:  פורומים, בלוגים, סרטונים
  
 www.tapuz.co.il
 
תפוז אנשים (נקרא גם, אחלה פורטל לישראל) הוא אתר קהילות ופורומים ישראלי. במרץ 2017 "קו מנחה מדיה" מכרה את זכויותיה באתר תפוז, אך נכון ליולי 2020 "קו מנחה" היא עדיין זו שממשיכה להפעיל את תשתיות ושרתי האתר. ביוני 2021 חזר האתר לבעלות "ביזפורטל".
פורומים וקומונות

באפריל 2013 היו בתפוז כ-1,200 פורומים ממגוון אשכולות וסוגים. מנהלי הפורומים הם גולשים מתנדבים מעל גיל 16 אשר נבחרו על ידי תפוז. הפורומים של תפוז נפתחים רק לאחר שהוכחה דרישה ופעילות לנושא מסוים.
מכיוון שלא כל אחד יכול לפתוח ולנהל פורום - תפוז פתחה אופציה לפורום אישי שאפשר לפתוח ללא ההליך המלא המכונה "קומונה". כל גולש בתפוז זכאי לפתוח באמצעות חשבון המשתמש שלו קומונה משלו שהוא יכול לעשות בה כרצונו. המשתמש רשאי לקבוע את הנושא ולנהל את התוכן ואת המתרחש בה.
לקראת סוף שנת 2009, החלו תפוז לשתף פעולה עם אתר Mako (שבבעלות שידורי קשת), ובמסגרתו הופיעו הפורומים של תפוז באתר Mako במיתוג משותף.
תפוז היכרויות

בעבר היו לתפוז אנשים שלושה אתרי היכרויות, אך מאז 2009 אין ברשותה אתרי הכרויות כלשהם. אתר ההיכרויות הראשון שלה היה בשם Duet בשיתוף חברת גלסופט בע"מ. לאתר היה פורום וצ'אט. האתר הזה נסגר ונפתח במקומו אתר אחר בשם Dating. בין החידושים של האתר היו היכרויות טלפוניות בה כל חבר באתר קיבל תא קולי אישי מוגן בסיסמה להשארת הודעות.
ביולי 2006 רכשה חברת תפוז שליש מאתר ההיכרויות "כפיות". בנוסף לכך אתר כפיות סיפק לערוץ 2 זוגות רווקים לצורך תוכנית חדשה בשם "מבחן הזוגיות" ושילם עבור החסות, במקביל לתוכנית נפתח על כך פורום בתפוז. אתר התוכנית היה בחסות חברת בזק. עם השנים תפוז מכרה את חלקה באתר כפיות וכיום אין לה שום חלק בו.
הבלוגיה

הבלוגיה היא מערכת הבלוגים של "תפוז". היא מהגדולות במערכות הבלוגים הישראליות. מערכת הבלוגים של תפוז קמה ביולי 2003, ובראשיתה הייתה פשוטה יחסית. מערכת הבלוגים התפתחה וביולי 2005 הושקה תחת שם חדש: "הבלוגיה". עד יולי 2007 התפרסמו בבלוגיה כמיליון רשומות ורשומים בה עשרות אלפי בלוגים.
ביולי 2005 עברה מערכת הבלוגים שדרוג מאסיבי. המערכת כונתה מעתה הבלוגיה ונבנה עבורה פורטל דינאמי במטרה להתחרות ב"ישראבלוג", קהילת הבלוגים הוותיקה. אחת האפשרויות שהוצעה בתפוז היא העברת הבלוג מישראבלוג לתפוז, אפשרות שגררה תגובה חריפה וחסימת האפשרות מצד נענע, שבבעלותה אתר "ישראבלוג".
בפברואר 2007 הכריזו בעלי האתר תפוז על תקדים בעולם הבלוגים בישראל: תשלום לבלוגרים עבור רשומות (פוסט, תוכן) שהם מפרסמים (8 ש"ח עבור 1,000 צפיות), כלומר על הרווח שהם יוצרים לבעלי האתר דרך הפרסומות שמופיעות בבלוג ובתפוז כולו. את הכסף יוכלו לקבל הבלוגרים כאשר כבר צברו לפחות 80 ש"ח - כלומר כעשרת אלפים צפיות ומעלה. החל מ-1 באפריל 2012, התשלום שונה ל-6 ש"ח עבור 1,000 צפיות. באוגוסט 2015, הופסק מודל התשלום עבור הבלוגרים.
ב-2009 הכריזה הנהלת הבלוגיה בתפוז כי הבלוגיה צפוי לעבור שינויים. שינויים אלה יכללו שינוי מראו הגרפי של הבלוג, שינוי פני דף הנהלת הבלוג וגם אפשרויות חדשות כמו: הוספת סקריפטים ב-HTML (לא כולל JavaScript מסיבות אבטחה שונות).
FLiX

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פליקס (אנגלית: FLiX) היה אתר שיתוף וידאו של אתר תפוז אנשים אשר הוקם בשנת 2006. האתר החל כמעין גרסה ישראלית ל-YouTube, ואחר כך המשיך והתפתח ונוספו בו פינות, ערוצים, מצעדים ותחרויות נושאות פרסים כספיים. כשלושה חודשים לאחר יום השקתו הכיל האתר למעלה מ-12,000 קטעי וידאו. האתר נסגר באוקטובר 2020.
BlogTV

BlogTV נוסד בינואר 2004 והופעל על ידי חברת יוזר טרנד. עם הקמתו היה לחלק מאתר "תפוז אנשים", והיה בלוג ששילב צ'אט, מצלמה ומיקרופון. האדם המשדר ניהל חדר תוכן משלו בעזרת המצלמה, בטכנולוגיית אדובי פלאש, תוך כדי דיבור עם הגולשים בחדר. גם אורחים בחדר יכלו להפעיל את מצלמתם, באישור מנהל החדר.
בלוגTV מבוגרים שודר בלילה, בין השעות 22:00–06:00 ושודרו בו תכנים מיניים, חלקם בוטים. הכניסה לבלוגTV מבוגרים הותרה מגיל 18 ומעלה. ב-BlogTV הונהגה מדיניות חובת חשיפת פנים בשידורי הלייב. כמו כן, ניתנו מצלמות רשת חדישות חינם לשדרנים מובילים על מנת שיוכלו לשדר באופן איכותי יותר.
בפברואר 2006, נכנסה BlogTV לשוק הסלולר כאשר פיתחה אפליקציה המאפשרת לבעלי טלפון סלולרי מסוג דור 3 לשדר תוכנית וידאו באתרה. אפליקציה זו זכתה במקום הראשון בקטגוריית מוצר הווידאו הסלולרי הטוב ביותר במסגרת התחרות השנתית של הכנס 3GSM World Congress שהתקיימה בברצלונה. במאי אותה שנה זכתה שוב, הפעם בפרס ה-Trend Leader במסגרת תחרות התוכן הסלולרי Global mobile content awards שהתקיימה בסיאול, קוריאה הדרומית.
במאי 2006 פוצלה פעילות שידורי BlogTV לחברת בת פרטית בעלת אותו שם כשמלוא מניותיה מוחזקות על ידי תפוז. גיל בול מונה למנכ"ל החברה החדשה והיה אחראי על פעילותה בשוק הבינלאומי. במאי 2007 הועלה לרשת אתר BlogTV העולמי בייסודו של גיל אשר התפטר יום לפני עלייתה. בדצמבר 2008 חברת BlogTV פורקה, ופעילות שידורי הווידאו שלה מוזגה לחברת תפוז.
ביולי 2006 הוקם BlogTV קנדה, בשיתוף חברת Alliance Atlantis. בספטמבר 2007 שתי החברות סיימו את ההתקשרות ביניהם.
בינואר 2008 החלה BlogTV בשיתוף פעולה עם חברת ICQ שבמסגרתו ICQ קידמה את אתר בלוגTV ותכניו במוצרי הפרסום ובתוכנת המסרים המיידים שלה שבשוק הרוסי. ואילו BlogTV קידמה את ICQ באתר הבית שלה.
במרץ 2008 מונה גיא אליאב למנכ"ל החברה. בדצמבר 2008 החליט לפרוש ואורן לוי מונה להחליפו. ביולי 2008 מונה שי שילר ליושב ראש דירקטוריון החברה.
באמצע שנת 2011 נסגר בלוגTV הישראלי, כאשר משתמשיו עברו בחלקם ל-BlogTV העולמי. בלוגTV מבוגרים המשיך בפעילותו. ביוני 2011 נמכרה‏ BlogTV למייסדה אורן שמכר אותה מכר במרץ 2013 לחברת YouNow האמריקאית תמורת סכום לא ידוע. כשבועיים לאחר המכירה האתר נסגר.
הערות שוליים

↑  קו מנחה - דוח רבעון 2 לשנת 2017
↑  עיסקה ראשונה בפורטל ישראלי: זן מדיה רכשה את תפוז, באתר גלובס, 30 במרץ 1999
↑  צביקה רובינס, ‏גם מאיר שמיר על האינטרנט: מבטח שמיר תרכוש עד %20 מתפוז, באתר גלובס, 7 בספטמבר 1999
↑  איי אונליין, קבוצת האינטרנט תפוז מתכננת להנפיק בבורסה בת"א לפי שווי 200 מיליון שקל, באתר TheMarker‏, 28 במרץ 2000
↑  השקמה 22, סביון. משרדי זן מדיה לשעבר google street view
↑  אסנת כותן, ‏פורטל תפוז משיק פרסום משופר ברשת, באתר גלובס, 15 במאי 2000
↑  סטימצקי ותפוז הקימו חנות ספרים מקוונת, באתר ynet, 19 בספטמבר 2000
↑  דורון אביגד, ‏סאני רוכשת את הפורטל תפוז ב-450 אלף דולר; תג המחיר ההתחלתי היה 7.2 מיליון דולר, באתר גלובס, 7 בינואר 2001
↑  פורטל תפוז מותג מחדש: לאתר עוצב לוגו חדש ושם החברה שונה לתפוז אנשים, באתר TheMarker‏, 12 בפברואר 2002
↑  עידו קינן, "תפוז אנשים" משיק מערכת בלוגים, באתר nana10‏, 1 ביולי 2003
↑  מאורת הפורנו של תפוז
↑  רות שפירא, Bizportal ותפוז ישתפו פעולה, באתר News1 מחלקה ראשונה, 16 ביוני 2009
↑  הדיווח על כך, באתר במערכת ההודעות של בורסת ת"א
↑  אור אליעז, ‏הסוף לאתר הפורומים תפוז ולאתר הווידיאו FLIX?, באתר ‏מאקו‏, 23 ביוני 2020
↑  נועה פרג, ‏אתר Mako של קשת משיק שיתוף-פעולה עם אתר תפוז, באתר גלובס, 10 בנובמבר 2009
↑  תשלום עבור צפיות
↑   נתי טוקר, תפוז הפסיקה את מודל התשלום לבלוגרים, באתר TheMarker‏, 9 באוגוסט 2015
↑  רן רימון, ‏תפוז משיקה אתר חדש לשיתוף קבצי וידיאו בדומה ל-YouTube ו-MySpace, באתר גלובס, 12 ביולי 2006
↑  BlogTV
↑  אדר שלו, BlogTV: חובה לחשוף פנים במצלמת רשת, באתר ynet, 18 באוגוסט 2008
↑  תפוז מוכרת את פעילות BlogTV לחברה בבעלות אורן לוי, באתר גלובס, 5 ביוני 2011
↑   מיה אפשטיין, הסטארט-אפ האמריקאי YouNow רכש את BlogTV הישראלית, באתר TheMarker‏, 14 במרץ 2013
| --- | --- |
בקרת זהויות :  NLI: 987007283491105171 
לוגו ישן של האתר
לוגו ישן נוסף
לוגו Flix
לוגו BlogTV
חתושילי הראשון

חַתוּשִילִי או חַתוּשִילִיש הראשון, או בשמו המקורי היה לַבַּרְנַה השני היה מלך החתים בין השנים 1650–1620 לפנה"ס. הוא היה המלך הראשון אשר קבע את בירתו בעיר חתושה לאחר כיבושה והריסתה עד היסוד בידי אניתה כמאה שנים לפני כן. עד אותה תקופה שמשה העיר נשש כבירת החתים. הוא היה המלך החתי הראשון שהשאיר אחריו טקסטים כתובים. לפניו היה מלך נוסף בשם לברנה הנקרא לברנה הראשון, המופיע ב"תעודת תֶלֶפִּנו".
מיד עם העברת הבירה לחתושה שינה לברנה השני את שמו לחתושילי כמעשה המסמל תקופה חדשה במלכותו (פירוש השם חתושילי הוא: "איש חתושה"). הוא נחשב למייסד הממלכה החתית הקדומה. על פי המסורת של מלכי החתים, מוצא משפחת המלוכה היא בעיר או כּושַרֶה שמקומה היה ברכסי האנטי-טאורוס, בין נהר פרת ונהר ההליס (קיזיל אירמק). עיר זאת הייתה גם עירו של פיתחנה אבי אניתה. ההיסטוריון איתמר זינגר מעלה את שתי השערות בנושא זה, הראשונה שהמשפחה המלכותית חזרה לעיר מוצאה בתקופת האופל שלאחר שקיעתה של העיר כנש, והשניה, שמדובר בניסיון ליצור קשר תעמולתי בין אניתה לבין חתושילי הראשון. אין במסמכים שנמצאו הסבר להעברת המרכז השלטוני לחתושה.
מסמכים רבים הגיעו לידי החוקרים מתקופת שלטונו של לברנה השני, והמפורסמים שבהם נמצאו בשנת 1957 בצורת טבלאות חרס רשומות בשפה האכדית והחתית העוסקות בהרחבה בשש משלושים שנות מלכותו. מהטבלאות אנו למדים שבנוסף לכינוי "מלך חתושה" הוא לקח לו גם את הכינוי "מלך כּושרה", לזכר בירת החתים הקדומה, עוד לפני כיבוש העיר נשש.
לברנה השני נודע כמלך לוחם ורבים מהחוקרים מאמינים על סמך הטבלאות הללו שלברנה השני הגיע בכיבושיו עד הים השחור: בשנתו הראשונה הרס סופית את זַלפּוּוַה (אנ') הצפונית לחתושה ויריבתה הגדולה. בשנה השנייה למלכותו יצא לברנש למסע כיבושים בסוריה והרס את העיר אללח' והסיר את שושלת המלוכה מבית ימחד שנוסדה על ידי ירים-לים מלך אללח'. בשנה השלישית נלחם בממלכת אַרְזַוַה (לימים לידיה) במערב אנטוליה. העדרו הביא להתקפת החורים ממזרח על הממלכה, ולכן נאלץ להעביר את שנתו החמישית במלחמות בדרום-מזרח אנטוליה. הוא כבש את הערים החוריות החשובות חשום, אורשו וחחום. בתיאור הכיבוש מופיע אזכור בו מציין חתושילי הראשון שאיש לא חצה את הפרת לפניו, פרט לסרגון מאכד, שמלך במאה ה-24–23 לפנה"ס. הוא מציין שסרגון לא שרף את העיר, ואילו הוא, חתושילי, החרים את העיר עבור אל הסער של השמים. בתיאורו הוא נלחם בחחום בשנה החמישית למלכותו, שלוש פעמים נלחם על שעריה, הרס אותה ואת רכושה הביא לחתושה. בתיאור השלל הוא מציין שני צמדי עגלות עמוסות כסף, מרכבת פריון, אייל אחד מכסף, וספינה אחת עם חרטום מצופה זהב. הוא מציין שהוא שחרר את העבדים והשפחות של העיר ומסר אותם לאלת השמש. הוא מספר ששרף את העיר באש, ואת העשן הראה לאל הסער, את המלך רתם לעגלה.
לצורך המלחמה בחחום, ביקש חתושילי הראשון את עזרתו של תוניפ-תשוב, מלך על ממלכה בשם תיכונני (אנ'), שהיה לה כנראה גבול עם חחום, והן היו כנראה עוינות אחת לשנייה.
חתושילי הראשון ידוע גם בזכות בניית המבצר המתנשא על הצוק מעל לעיר חתושה. הוא נחשב גם למחוקק ולמכונן של הממשל והמנהל של הממלכה החתית.
לקריאה נוספת

איתמר זינגר, החתים ותרבותם, מוסד ביאליק, 2009, עמ' 24–30
אלי בר-נביא, תולדות העולם משחר האנושות ועד ימינו,הוצאת ידיעות אחרונות,1994.
Michael Roaf, Cultural Atlas Of Mesopotamia and the ancient near east, 1991.
הערות שוליים

↑  שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא (nominative case), או בצורה הבסיסית ללא היחסה; בספרות המקצועית רווחת יותר השיטה השנייה. ראו איתמר זינגר, החִתים ותרבותם, מוסד ביאליק, 2009, עמ' 9.
↑  איתמר זינגר,  החתים ותרבותם, הוצאת מוסד ביאליק, 2009, עמ' 24
↑  איתמר זינגר,  החתים ותרבותם, הוצאת מוסד ביאליק, 2009, עמ' 25
↑  איתמר זינגר, החתים ותרבותם, בסדרה ספריית האנציקלופדיה המקראית (בעריכת שמואל אחיטוב), מוסד ביאליק, ירושלים, 2009., עמ' 25
↑  החתים ותרבותם, עמ' 30
↑  The Routledge Handbook of the Peoples and Places of Ancient Western Asia, מאת Trevor Bryce, הוצאת Taylor & Francis,‏ 2009, עמ' 274
| 0 | 1 | 2 |
| --- | --- | --- |
| הקודם: לברנה הראשון | מלכי החתים | הבא: מורשילי הראשון |
| --- | --- |
בקרת זהויות :  NLI: 987007373220005171  BnF: cb15072529w (data)  GND: 121260615  ISNI: 0000 0000 4429 6764  LCCN: no2005076223  VIAF: 133144814473507675876   WorldCat (עם VIAF): 133144814473507675876
לטביה באירוויזיון 2024

לטביה השתתפה באירוויזיון 2024, שהתקיים במאלמה שבשוודיה, עם השיר "Hollow" בביצוע הזמר-יוצר הלטבי דונס. תאגיד השידור הלטבי, Latvijas Televīzija‏ (LTV) ארגן את תחרות הקדם המסורתית, Supernova 2024, על מנת לבחור את נציגות המדינה לאירוויזיון 2024. חמישה-עשר שירים השתתפו בקדם הארצי, שחולק לחצי גמר ולגמר. עשרה מתמודדים העפילו לשלב הגמר, שעלה לאוויר ב-10 בפברואר.
לטביה הוגרלה להתחרות בחצי הגמר השני של תחרות האירוויזיון, שהתקיים ב-9 במאי. לאחר מכן שובצה כמדינה התשיעית בסדר ההופעות של המשדר. בסיום המופע נמנתה לטביה בין עשר המדינות המעפילות לגמר – בפעם הראשונה מאז אירוויזיון 2016. במופע הגמר, בתום הקראת הניקוד שהעניקו צוותי השופטים, דורג השיר הלטבי במקום ה-15 עם 36 נקודות. בהצבעת הקהל הוא דורג במקום ה-16 עם 28 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-16 עם 64 נקודות.
רקע

לפני אירוויזיון 2024 השתתפה לטביה באירוויזיון עשרים ושלוש פעמים מאז הופעת הבכורה שלה באירוויזיון 2000. היא הגיעה למקום הראשון ב-2002 עם השיר "I Wanna" של מריה נאומובה. לאחר החלת שיטת חצאי הגמר באירוויזיון 2004 הצליחה המדינה להעפיל לשלב הגמר בשנים 2005–2008. בין השנים 2009–2014 לא עברה את שלב חצי הגמר, שש פעמים ברציפות. היא סיימה רצף זה באירוויזיון 2015, לאחר שאמינטה הגיעה למקום השישי עם השיר "Love Injected". מאז 2017 נחלה פעם נוספת רצף של שישה כישלונות רצופים בניסיון להעפיל לגמר, כולל זה האחרון באירוויזיון 2023 כששלחה את סאדן לייטס עם השיר "Aijā".
לפני האירוויזיון > Supernova 2024

Supernova 2024 הייתה המהדורה התשיעית של אירוע הקדם הלטבי לתחרות הזמר של האירוויזיון. היא החלה ב-3 בפברואר 2024, והסתיימה עם תום שידור הגמר ב-10 בפברואר. שני הערבים שודרו התקיימו בסטודיו 6 של LTV בריגה בהנחיית קטיה שנברגה ולוריס רייניקס. הם שודרו ב-LTV1 ובאינטרנט דרך פלטפורמת הסטרימינג Replay.lv ודרך האתר של Supernova. שידור מונגש עם שפת הסימנים לגמר הועלה ב-LTV7 וכן באינטרנט בכותבת lsm.lv.‏
לפני האירוויזיון > Supernova 2024 > פורמט

התחרות כללה שני מופעים, חצי גמר וגמר. השלב הראשון נערך ב-3 בפברואר 2024 כלל 15 משתתפים. מתוכם העפילו לשלב הגמר עשרה משתתפים. לחבר השופטים הייתה את האפשרות להעביר את אחד המודחים מחצי הגמר לשלב הבא, אך הוא בחר שלא לעשות זאת. שיטת ההצבעה זהה בשני ערבי התחרות, והיא חולקה באופן שווה בין צוותי השיפוט לקהל. על מערכת הנקודות התבססה על זו באירוויזיון: 1–8, 10 ו-12 נקודות לשיר האהוב ביותר. במקרה של תיקו נקבע שהשיר האהוב ביותר על הקהל יזכה.
חבר השופטים הצביע בשני המופעים. הוא הורכב מכמה אישים מתעשיית המוזיקה הלטבית:
אנדרייס רייניס זיטמניס – מוזיקאי, ייצא את לטביה באירוויזיון 2023 כחלק עם סאדן לייטס.
קארליס קאזאקס – מוזיקאי, מפיק ב-Latvijas Radio 5 – Pieci.lv.
קריסטה לואיז פריידיטה – עורכת ב-LTV.
ליינה אדוארדס – מנכ"לית איגוד תעשיית ההקלטות הלטבי.
לינדה סמסונובה – מגישת רדיו ב-Latvijas 5 – Pieci.lv.
מאגנוס מורספ – מפיק טלוויזיה, מנהל פרסי המוזיקה האסטונית.
פובל אולסון - מפיק וזמר שוודי.
ראמונאס זילניס – עיתונאי ליטאי, מגיש רדיו.
לפני האירוויזיון > Supernova 2024 > המשתתפים

ב-12 בספטמבר 2023 פתח LTV את תקופת הגשת המועמדויות להשתתפות בקדם הארצי. מועד סגירת ההרשמה ננעץ ל-30 בנובמבר. המבצעים נדרשו להיות אזרחי או תושבי קבע של לטביה, בעוד שמצבת הכותבים הייתה יכולה להיות מכל מדינה. עם תום סגירת ההרשמה התקבלו 108 הצעות, שסוננו על ידי ועדה מקצועית בהרכב של נציגי תעשיית המוזיקה הלטבית. ב-9 בינואר 2024 נחשפה רשימת המשתתפים הרשמית בתוכנית Rīta Panorāma ששודרה ב-LTV1.‏
בין האמנים המתחרים נמנתה אגנסה רקובסקה, שייצגה את לטביה באירוויזיון 2017 כחלק מלהקת טריאנה פארק.
| אמן | שיר | כותבים |
| --- | --- | --- |
| אגנסה רקובסקה | "AI" | אגנסה רקובסקה, אנה דגריטה, לורן לוקאס, מאטיס רפסיס, רנאטס ראגימנובס |
| אלכס סילברס | "For the Show" | ליין סטורמיין |
| אביי | "Mine" | אייווה קודליין, רייטיס אוקשמוקסטס |
| B/H | "Amsterdam" | יאניס לייד, קריסטאפס גרינברגס, מרטינש בלודיס, נורמנס ברבאלס |
| דונס | "Hollow" | ארתורס שינגירייס, קייט נורת'רופ, ליאם גדס |
| אצטו | "Outsider" | אמילס סודמליס |
| אדבארדס סראזדינש | "Rock n' Roll Supernova" | אדבארדס סראזדינש, קרייה קלייה |
| פונקינביז | "Na chystu vodu"‏ (На чисту воду) | קירילס פונומרנקו |
| ג'אר אוף קינגס | "Wildfire" | ארטיס אפיניס, ארתורס פטטקו, דניס דיאקונס, יניס דרג'ריס, יוריס שנברגס |
| קתרינה גופלו | "The Cat's Song" | ארמנדס וארסלאסאנס, אדגרס וילצאנס, אבייה סמאגרה, קתרינה גופלו |
| פפירה לידמשינאס | "Mindbreaker" | יוריס לודז'נייס, ריארדס ברזינש |
| פטרישיה ספאלה | "Heaven's Raining Down on Me" | קייט אלפו, ואלטרס ספרודזס |
| סנט לביצ'ה | "Tick Tock" | פיוטרס סטרוקובס, סנתה דנלביצ'ה |
| סשה סיל | "Love Is a Language" | ליינה סטורמיין |
| וסטולס | "Kur?" | בריינס מרטינסונס, מרטה קרמפה |
לפני האירוויזיון > Supernova 2024 > חצי הגמר

חצי הגמר התקיים ב-3 בפברואר 2024. 15 אמנים התחרו בו, ומתוכם עשרה בלבד העפילו לשלב הגמר בהתבסס על תוצאות שילוב הקולות בין צוותי השיפוט לקהל.
| חצי גמר – 3 בפברואר 2024> סדר | חצי גמר – 3 בפברואר 2024> אמן | חצי גמר – 3 בפברואר 2024> שיר | חצי גמר – 3 בפברואר 2024> תוצאה |
| --- | --- | --- | --- |
| 1 | אגנסה רקובסקה | "AI" | הודחה |
| 2 | פטרישיה ספאלה | "Heaven's Raining Down on Me" | הדוחה |
| 3 | B/H | "Amsterdam" | הודחו |
| 4 | אלכס סילברס | "For the Show" | העפיל לגמר |
| 5 | ג'אר אוף קינגס | "Wildfire" | הודחו |
| 6 | סנט לביצ'ה | "Tick-Tock" | העפילו לגמר |
| 7 | סשה סיל | "Love Is a Language" | הודחה |
| 8 | פפירה לידמשינאס | "Mind Breaker" | העפילו לגמר |
| 9 | אביי | "Mine" | העפילהלגמר |
| 10 | אצטו | "Outsider" | העפיל לגמר |
| 11 | דונס | "Hollow" | העפיל לגמר |
| 12 | קתרינה גופלו | "The Cat's Song" | העפילה לגמר |
| 13 | פונקינביז | "Na chystu vodu" | העפילו לגמר |
| 14 | וסטולס | "Kur?" | העפילו לגמר |
| 15 | אדבארדס סראזדינש | "Rock n' Roll Supernova" | העפיל לגמר |
לפני האירוויזיון > Supernova 2024 > גמר

הגמר התקיים ב-10 בפברואר 2024, והתחרו בו עשרת האמנים שצלחו את שלב חצי הגמר. "Hollow" של דונס זכה בתחרות, לאחר שקיבל את הציון הגבוה ביותר הן מצוותי השיפוט והן מהקהל. המשדר כלל הופעת אורח של נציגת אסטוניה באירוויזיון 2023, אליקה מילובה, והזמר הליטאי גבריאליוס ואגליס.
| סדר | אמן | שיר | שופטים | קהל> הצבעות | קהל> נקודות | סך הכול | מיקום |
| --- | --- | --- | --- | --- | --- | --- | --- |
| 1 | וסטולס | "Kur?" | 10 | 31,477 | 10 | 20 | 2 |
| 2 | אביי | "Mine" | 4 | 2,946 | 3 | 7 | 8 |
| 3 | פפירה לידמשינאס | "Mind Breaker" | 1 | 2,018 | 2 | 3 | 10 |
| 4 | קתרינה גופלו | "The Cat's Song" | 8 | 17,739 | 8 | 16 | 3 |
| 5 | אצטו | "Outsider" | 2 | 4,915 | 5 | 7 | 7 |
| 6 | דונס | "Hollow" | 12 | 64,845 | 12 | 24 | 1 |
| 7 | סנט לביצ'ה | "Tick-Tock" | 6 | 3,487 | 4 | 10 | 5 |
| 8 | אדבארדס סראזדינש | "Rock n' Roll Supernova" | 3 | 7,830 | 6 | 9 | 6 |
| 9 | פונקינביז | "Na chystu vodu" | 5 | 1,143 | 1 | 6 | 9 |
| 10 | אלכס סילברס | "For the Show" | 7 | 8,285 | 7 | 14 | 4 |
לפני האירוויזיון > קידום

כחלק מקידום השיר אישר דונס את השתתפותו ב-PrePartyES במדריד ב-30 במרץ, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, אירוע קונצרט האירוויזיון באמסטרדם ב-13 באפריל, מסיבת האירוויזיון הנורדית בסטוקהולם ב-14 באפריל ומסיבת האירוויזיון של קופנהגן ב-4 במאי. דונס קיבל תקציב של 5,000 אירו מאגודת המפיקים המוזיקליים בלטביה עבור קידום השיר.
באירוויזיון

מריה נאומובה (מימין), זוכת אירוויזיון 2002, שנערך בטאלין שבאסטוניה. אמינטה סוואדוגו (משמאל), נציגת לטביה לאירוויזיון 2015, שנערך בווינה שבאוסטריה. היא דורגה במקום השישי. שתי האמניות נבחרו להופיע בסרטון הגלויה של לטביה באירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌לטביה שובצה לחלקו השני של חצי הגמר השני, שהתקיים ב-9 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. לטביה הופיעה תשיעית, אחרי ארמניה ולפני סן מרינו.
בלטביה, כל שלושת המשדרים שודרו בטלוויזיה הלטבית (LTV), כמו גם בפלטפורמת הסטרימינג שלה, REplay.lv, עם פרשנות מאת טום גרווינס אליו הצטרף לאוריס רייניקס בגמר. בנוסף, LTV שידרה מספר תוכניות מיוחדות בנושא אירוויזיון במהלך השבוע של התחרות.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. לטביה בחרה להציג את מריה נאומובה, זוכת אירוויזיון 2002, ואת אמינטה סוואדוגו, נציגת המדינה לאירוויזיון 2015, שהגיעה למקום השישי.
באירוויזיון > חצי הגמר

דונס השתתף בחזרות טכניות למופע ב-30 באפריל וב-2 במאי. לאחר מכן השתתף בעוד שלוש חזרות גנרליות ב-8 וב-9 במאי.
הופעתה של לטביה נפתחת כשדונס עומד במרכז טבעת גדולה על הבמה. הוא לובש חולצה כחולה וצמודה ומכנס בצבע זהה. הבמה מוארת תחילה באומברה של כחול וכתום. בפזמון אורות הבמה מתחלפים לסגול, ומוקרנת על המסך המרכזי מעין ספירלה, שמשתלבת עם הטבעת. בבית השני יוצא דונס מהטבעת, ומגיע לקדמת הבמה. בפזמון השני הספירלה הסגולה הופכת לעץ, שממשיך גם לרצפה. המופע מסתיים בתקריב לפניו של דונס, המבצע את מילות הסיום של השיר.
בסוף הערב הוכרזה לטביה כאחת מעשר המדינות שהעפילו לשלב הגמר. מאוחר יותר התברר כי לטביה הגיעה למקום השביעי עם 72 נקודות. זו הייתה הפעם הראשונה מאז אירוויזיון 2016 שלטביה העפילה לגמר.
באירוויזיון > גמר

זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. לטביה הוגרלה ל"בחירת ההפקה". ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. לטביה שובצה כהופעה ה-11, אחרי אירלנד ולפני יוון.
לקראת המופע, השתתף דונס בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. במופע הגמר, בתום הקראת הניקוד שהעניקו צוותי השופטים, דורג השיר הלטבי במקום ה-15 עם 36 נקודות. בהצבעת הקהל הוא דורג במקום ה-16 עם 28 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-16 עם 64 נקודות.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הלטבי הורכב מאינגרס ויאומס, קארליס קזאקס, אנס קראוזה, אליזבת גייל וקריסטה לואיז פרידייט.
באירוויזיון > הצבעה > נקודות שהוענקו ללטביה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  אסטוניה | 12 נקודות |
| 10 נקודות |  | 0 נקודות |
| 8 נקודות |  | 0 נקודות |
| 7 נקודות |  גאורגיה,  דנמרק,  מלטה,  שווייץ | 28 נקודות |
| 6 נקודות |  נורווגיה,  ספרד | 12 נקודות |
| 5 נקודות |  בלגיה,  צ'כיה | 10 נקודות |
| 4 נקודות |  אוסטריה | 4 נקודות |
| 3 נקודות |  הולנד,  סן מרינו | 6 נקודות |
| 2 נקודות |  | 0 נקודות |
| נקודה אחת |  | 0 נקודות |
| סך הכל | 12 מדינות | 72 נקודות |
באירוויזיון > הצבעה > נקודות שהוענקו על ידי לטביה > חצי הגמר

| קהל> ציון | קהל> מדינות |
| --- | --- |
12 נקודות:  אסטוניה
10 נקודות:  ישראל
8 נקודות:  הולנד
7 נקודות:  שווייץ
6 נקודות:  נורווגיה
5 נקודות:  ארמניה
4 נקודות:  דנמרק
3 נקודות:  צ'כיה
2 נקודות:  אוסטריה
נקודה אחת:  בלגיה
סך הכל: 10 מדינות
באירוויזיון > הצבעה > נקודות שהוענקו על ידי לטביה > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> מיקום | קהל> נקודות | קהל>  |
| --- | --- | --- | --- | --- |
| 01 |  מלטה | 13 |  |  |
| 02 |  אלבניה | 15 |  |  |
| 03 |  יוון | 12 |  |  |
| 04 |  שווייץ | 4 | 7 |  |
| 05 |  צ'כיה | 8 | 3 |  |
| 06 |  אוסטריה | 9 | 2 |  |
| 07 |  דנמרק | 7 | 4 |  |
| 08 |  ארמניה | 6 | 5 |  |
| 09 |  לטביה |  |  |  |
| 10 |  סן מרינו | 14 |  |  |
| 11 |  גאורגיה | 11 |  |  |
| 12 |  בלגיה | 10 | 1 |  |
| 13 |  אסטוניה | 1 | 12 |  |
| 14 |  ישראל | 2 | 10 |  |
| 15 |  נורווגיה | 5 | 6 |  |
| 16 |  הולנד | 3 | 8 |  |